Egidius

Pyhä Egidius () oli keskiaikaisen Euroopan palvotuimpia pyhimyksiä. Hän syntyi legendojen mukaan Ateenassa mutta vietti suurimman osan elämästään Etelä-Ranskassa Arlesin ja Nîmesin seuduilla. Hän kuoli noin vuonna 710.

Egidius eli erakkona eteläranskalaisessa metsässä, jossa hänen seuranaan oli metsäkauris. Visigoottien kuninkaan Wamban kerrotaan jahdanneen kaurista ja ampuneen nuolen, mutta nuoli ei osunut kauriiseen vaan Egidiukseen. Kuningas hyvitti tekonsa rakennuttamalla alueelle luostarin, jonka ympärille kasvoi kylä, Saint-Gilles-du-Gard, joka sai nimen Egidiuksen mukaan. Siitä tuli Santiago de Compostelaan tai Pyhään maahan matkaaville tärkeä pyhiinvaelluskohde. Joillekin pääkohde oli itse Saint-Gilles.

Pyhä Egidius on yksi neljästätoista hädässäauttajasta. Hän on rampojen, spitaalisten, kerjäläisten ja seppien suojelija. Hänen juhlapäiväänsä vietetään 1. syyskuuta. Pyhä Egidius on ainoa hädässäauttaja, josta ei tullut marttyyria.

Lähteet

Aiheesta muualla 

Pyhimykset
Erakot
600-luvulla syntyneet
700-luvulla kuolleet